#สมรสเท่าเทียม มีผลบังคับใช้แล้ววันนี้ เป็นเรื่องที่น่ายินดีอย่างสุดซึ้งที่ไม่เคยคิดว่าความฝันที่ไม่กล้าฝันนี้จะเป็นจริงที่ไทย แต่มันได้เกิดขึ้นแล้ว และเราทราบดีว่ามันเป็นผลจากการต่อสู้จากกลุ่มคนที่ต้องการเพียงรัก และลงหลักปักฐานกับคนที่เขารักโดยไม่มีเงื่อนไขมาขีดเส้น 

ในฐานะนักเขียนที่บอกเล่าเรื่องราวความรักระหว่างผู้หญิงและผู้หญิงในสังคมและช่วงเวลาที่ต่างกันมาหลายปี และในฐานะแซฟฟิกคนหนึ่งที่เคยมีความคิดย้ายประเทศเพื่อได้มีชีวิตอยู่กับคนที่รักอย่างเปิดเผยและปลอดภัย จีขอแสดงความยินดีและร่วมฉลองข่าวอันปราบปลื้มนี้ไปพร้อมๆ กับทุกท่านนะคะ 

โอกาสนี้ขอยกคำพูดของ ท่านชัชชาติ ที่อ่านแล้วมีน้ำตามาฝากกันค่ะ

“การจดทะเบียนสมรสเท่าเทียม 23 มกราคม 2568 ถือเป็นก้าวสำคัญ เพราะเป็นวันแรกที่กฎหมายมีผลใช้บังคับ
.
แต่หลังจากนี้ก็จะเหมือนการจดทะเบียนสมรสทั่วไป และทุกคนก็จะเหมือนกัน เท่าเทียมกัน”

♡̶ ภาพนี้ ถ่ายที่ The Museum of Modern Art New York, March 2023
#สมรสเท่าเทียม